L’Ajuntament de Paterna adjudica 15 nous hidrants per al polígon industrial Font del Gerro
12/08/2015

# L’Ajuntament de Paterna adjudica 15 nous hidrants per al polígon industrial Font del Gerro

[![L’Ajuntament de Paterna adjudica 15 nous hidrants per al polígon industrial Font del Gerro](/images/noticias/2015/08/junta-gobierno.jpg)](/images/noticias/2015/08/junta-gobierno.jpg)

12.08.2015

El contracte, per valor de 31.935,85 euros, s’ha adjudicat a la mercantil Aigües de València i els nous hidrants hauran d’estar construïts abans que concloga l’any

L’Ajuntament de Paterna ha adjudicat la construcció de 15 nous hidrants, que estaran construïts enguany 2015. L’àrea d’Infraestructures de l’Ajuntament ha aprovat la realització dels treballs, que tindran un cost de 31.935,85 euros, i que seran executats per la mercantil Aigües de València, després que així ho acordara la Junta de Govern Local.

Els 15 hidrants hauran d’estar conclosos abans del 31 de desembre de 2015 i elevaran a 41 la quantitat de punts d’aigua que passaran a formar part de la xarxa d’aigua potable de Paterna. Una reivindicació històrica de les empreses presents en el polígon, a la qual ara se li ha posat solució.

L’empresa constructora es farà càrrec de la realització de l’obra civil, així com de la reposició d’elements afectats de la via pública i la senyalització viària corresponent. També Aigües de València es responsabilitzarà del manteniment i revisió d’estos elements i no podrà repercutir este cost, en cap cas, incrementant la tarifa de l’aigua.

La regidora de l’àrea de Seguretat, Infraestructures i Medi Ambient, Nuria Campos, ha explicat que “amb estos treballs es millorarà la tasca dels bombers i emergències, davant de possibles incendis en el polígon”. I ha subratllat que este Govern municipal escolta les reivindicacions de veïns i empreses. “Este problema no és nou, ni de bon tros, però cal donar-li solució i així ho anem a fer”, ha conclòs. /p>